钦定古今图书集成/明伦汇编/氏族典/第411卷 > 《廖用贤尚友录》 > 杜原款
## 钦定古今图书集成/明伦汇编/氏族典/第411卷 > 《廖用贤尚友录》 > 杜原款

按《左传》僖公四年：初，晋献公欲以骊姬为夫人，卜之
不吉，筮之，吉。公曰：“从筮。”卜人曰：“筮短龟长，不如从长。”
弗听，立之。生奚齐，其娣生卓子。及将立奚齐，既与中
大夫成谋，姬谓太子曰：“君梦齐姜，必速祭之。”太子祭
于曲沃，归胙于公。公田，姬寘诸宫。六日，公至，毒而献
之。公祭之地，地坟。与犬，犬毙。与小臣，小臣亦毙。姬泣
曰：“贼由太子，太子奔新城。”公杀其傅杜原款。